rejauldu/bengali-wikipedia huggingface dataset:
বেলগাছিয়া পূর্ব বিধানসভা কেন্দ্র ভারতের পশ্চিমবঙ্গ রাজ্যের একটি অধুনা-অবলুপ্ত বিধানসভা কেন্দ্র।  সীমানা পুনর্নির্ধারণ কমিশনের নির্দেশ অনুসারে, বেলগাছিয়া পূর্ব বিধানসভা কেন্দ্রটি ২০১১ সালে অবলুপ্ত হয়েছে।  এই বিধানসভা কেন্দ্রটি দমদম লোকসভা কেন্দ্রের অন্তর্গত ছিল।   ফলাফল   ১৯৭৭-২০০৯  ২০০৯ সালে এই কেন্দ্রের বিধায়ক সুভাষ চক্রবর্তীর মৃত্যুর পর এখানে যে উপনির্বাচন হয়, তাতে তৃণমূল কংগ্রেসের সুজিত বসু সিপিআই(এম)-এর রমলা চক্রবর্তীকে পরাজিত করেন। সিপিআই(এম)-এর সুভাষ চক্রবর্তী ১৯৭৭ থেকে ২০০৬ সাল পর্যন্ত সাত বার এই কেন্দ্র থেকে নির্বাচিত হয়েছিলেন। ২০০৬ ও ২০০১ সালে তিনি তৃণমূল কংগ্রেসের সুজিত বসুকে এখান থেকে পরাজিত করেন। ১৯৯৬ সালে তিনি জাতীয় কংগ্রেসের অরুণাভ ঘোষকে পরাজিত করেন। ১৯৯১ ও ১৯৮৭ সালে তিনি কংগ্রেসের কুমারেশ বসুকে পরাজিত করেন। ১৯৮২ সালে তিনি কংগ্রেসের শ্যামল ভট্টাচার্যকে পরাজিত করেন। ১৯৭৭ সালে তিনি জনতা পার্টির সমীর চট্টোপাধ্যায়কে পরাজিত করেন।   ১৯৫১-১৯৭২ (বেলগাছিয়া বিধানসভা কেন্দ্র)  এই পর্বে একটিমাত্র বেলগাছিয়া কেন্দ্র ছিল। ১৯৭২ সালে কংগ্রেসের গণপতি সুর এখান থেকে নির্বাচিত হন। ১৯৭১, ১৯৬৯ ও ১৯৬৭ সালে সিপিআই(এম)-এর লক্ষ্মীচরণ সেন এখান থেকে নির্বাচিত হন। ১৯৬২, ১৯৫৭ ও ১৯৫১ সালে সিপিআই-এর গণেশ ঘোষ এখান থেকে নির্বাচিত হয়েছিলেন।   পাদটীকা   বিষয়শ্রেণী:পশ্চিমবঙ্গের বিলুপ্ত বিধানসভা কেন্দ্র বিষয়শ্রেণী:কলকাতার বিধানসভা কেন্দ্র বিষয়শ্রেণী:কলকাতা জেলার রাজনীতি
গৃহ প্রবেশ হল একটি হিন্দু অনুষ্ঠান যা একজন ব্যক্তির প্রথমবার তাদের নতুন বাড়িতে প্রবেশের উপলক্ষে পূজা হয়।" পূজা " বা পূজার কাজ, বাড়ির নির্মাণ ও প্রবেশের সময় বিভিন্ন পর্যায়ে হতে পারে। একবার বাড়ি প্রস্তুত হয়ে গেলে, একজন জ্যোতিষী বা হিন্দু পুরোহিতের সাথে পরামর্শ করে, ব্যক্তিকে পূজা পরিচালনার জন্য একটি শুভ সময় খুঁজে বের করতে হবে। গ্রহ প্রবেশ তিনটি রূপে জনপ্রিয়:  "অপূর্ব", যা একটি নবনির্মিত বাড়িতে প্রথম প্রবেশের সময় সঞ্চালিত হয়, "সপূর্ব", যা করা হয় যখন একজন ব্যক্তি বিদেশ থেকে আসার পর বাড়িতে প্রবেশ করে, এবং "দ্বান্দওয়াহ", যা করা হয় যখন ব্যক্তি পুনর্গঠন বা সংস্কারের পরে বাড়িতে প্রবেশ করে, যা আগুন, বন্যা বা ভূমিকম্পের কারণে হতে পারে। অন্যদের মধ্যে, বিভিন্ন পূজা সুপারিশ করা হয় বাস্তু পূজা এবং বাস্তু শান্তি। গৃহপ্রবেশ সম্পন্ন করার পরে, কেউ তাদের নতুন বাড়িতে প্রবেশ করতে পারে।  ধরন বাড়ির প্রকারের উপর নির্ভর করে, প্রাচীন ভারতে বিভিন্ন ধরনের গৃহপ্রবেশ পদ্ধতি ব্যবহৃত হয়। এর মধ্যে প্রধান হল অপূর্ব, সপূর্ব এবং দ্বন্ধব গ্রহ প্রবেশ তথ্যসূত্র  বিষয়শ্রেণী:ঋগ্বেদীয় দেবতা বিষয়শ্রেণী:হিন্দু ধর্মে পূজার ধরন বিষয়শ্রেণী:বৈদিক দেবদেবী
টেনিকু টালেসি হনুলুলু  ২২ আগস্ট ২০১৯  থেকে ২০২১ সালের জানুয়ারী পর্যন্ত টুভালুর ভারপ্রাপ্ত গভর্নর-জেনারেল হিসেবে দায়িত্ব পালন করেন। তিনি স্যার ইয়াকোবা ইটালেলির স্থলাভিষিক্ত হন, যিনি ২০১৯ সালের সাধারণ নির্বাচনে প্রতিদ্বন্দ্বিতা করার জন্য পদত্যাগ করেছিলেন।  তিনি ১৯ সেপ্টেম্বর ২০১৯ তারিখে টুভালুর সংসদের অধিবেশন আহ্বান করেন, যেখানে কাউসিয়া নাটানো টুভালুর প্রধানমন্ত্রী নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:টুভালুর গভর্নর-জেনারেল বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:২০শ শতাব্দীর নারী রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী বিষয়শ্রেণী:নারী রাষ্ট্রপ্রধান বিষয়শ্রেণী:রাজনীতিতে টুভালীয় নারী
ইসমাইল হোসেন এনডিসি বাংলাদেশ সিভিল সার্ভিসের একজন কর্মকর্তা। তিনি খুলনার বিভাগীয় কমিশনার হিসেবে দায়িত্ব পালন করেছেন। বর্তমানে তিনি খাদ্য মন্ত্রণালয়ে সচিব হিসেবে দায়িত্ব পালন করছেন।   প্রাথমিক জীবন  ইসমাইল ঢাকা জেলায় ঢাকা জেলার সম্ভ্রান্ত পরিবারে ২৮ জুন ১৯৬৮ খ্রিস্টাব্দে জন্মগ্রহণ করেন। ব্যক্তিগত জীবনে তিনি বিবাহিত এবং দুই কন্যা ও এক পুত্র সন্তানের জনক।। তিনি ঢাকা বিশ্ববিদ্যালয় থেকে ভূগোলে স্নাতকোত্তর ডিগ্রি লাভ করেন। পরবর্তীকালে তিনি বাংলাদেশ ইউনিভার্সিটি অব প্রফেশনালস্ থেকে নিরাপত্তা ও উন্নয়ন অধ্যয়ন বিষয়ে স্নাতকোত্তর ডিগ্রি অর্জন করেন। এছাড়া দেশ ও বিদেশে বিভিন্ন প্রশিক্ষণ লাভের পাশাপাশি তিনি ন্যাশনাল ডিফেন্স কোর্স (এনডিসি) সম্পন্ন করেছেন।   কর্মজীবন  ইসমাইল হোসেন বিসিএস (প্রশাসন) ক্যাডারের ১১তম ব্যাচের কর্মকর্তা হিসেবে ১৯৯৩ খ্রিষ্টাব্দে কক্সবাজার জেলায় সহকারী কমিশনার হিসেবে কর্মজীবন শুরু করেন। তিনি প্রশাসনের বিভিন্ন স্তরে কাজ করেছেন। কর্মজীবনে তিনি সহকারী কমিশনার (ভূমি), উপজেলা নির্বাহী অফিসার, বাংলাদেশ লোক-প্রশাসন প্রশিক্ষণ কেন্দ্রের চট্টগ্রাম আঞ্চলিক কেন্দ্রের উপ-পরিচালক, অতিরিক্ত জেলা প্রশাসক, চাঁদপুর জেলার জেলা প্রশাসক হিসেবে কর্মরত ছিলেন। তিনি যুগ্ম সচিব পদে স্বাস্থ্য সেবা বিভাগে এবং দুর্যোগ ব্যবস্থাপনা ও ত্রাণ মন্ত্রণালয়ে কাজ করেছেন। তার বাংলাদেশ অর্থনৈতিক অঞ্চল কর্তৃপক্ষের সচিবের দায়িত্ব পালনের অভিজ্ঞতা রয়েছে। তিনি স্বাস্থ্য সেবা বিভাগে ও ভূমি মন্ত্রণালয়ে অতিরিক্ত সচিব ছিলেন। এছাড়া তিনি খুলনা বিভাগের বিভাগীয় কমিশনার হিসেবেও দায়িত্ব পালন করেছেন।  তিনি ২০০২ খ্রিষ্টাব্দে সচিব পদে পদোন্নতি লাভ করেন। বর্তমানে তিনি খাদ্য মন্ত্রণালয়ে সচিব হিসেবে দায়িত্ব পালন করছেন।   তথ্যসূত্র   বিষয়শ্রেণী:বাংলাদেশের সচিব বিষয়শ্রেণী:ঢাকা জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ ইউনিভার্সিটি অব প্রফেশনালসের প্রাক্তন শিক্ষার্থী
দ্য জলি পিন্ডার অব ওয়েকফিল্ড (রাউড ৩৯৮১, চাইল্ড ১২৪) একটি ইংরেজি লোকগীতি, যা রবিন হুডকে কেন্দ্র করে রচিত। রোচেস্টার বিশ্ববিদ্যালয়ের মতে, এই ইংরেজি ব্রডসাইড ব্যালাড-এর প্রাচীনতম পান্ডুলিপি ১৫৫৭ সালের, এবং ব্যালাডের একটি খণ্ডাংশ পার্সি ফোলিওতে পাওয়া যায়। ব্যালাডটির অনুলিপি স্কটল্যান্ডের জাতীয় গ্রন্থাগার, ব্রিটিশ গ্রন্থাগার এবং ম্যাগডালেন কলেজ-এ সংরক্ষিত রয়েছে। এছাড়া, এর অনলাইন প্রতিলিপিও সর্বসাধারণের জন্য উন্মুক্ত।  সারাংশ এই ব্রডসাইড ব্যালাডটি শহরবাসী এক খোঁয়াড় মালিককে (পিন্ডার) নিয়ে শুরু হয়, যার দায়িত্ব ছিল দলছুট পশুদের আটকে রাখা। সে ঘোষণা করে যে তার নজরদারিতে ওয়েকফিল্ডে কেউ প্রবেশ করতে পারবে না। তার এই উক্তি রবিন হুড ও তার সঙ্গীরা শুনে ফেলে এবং তারা তার কাছে পৌঁছালে পিন্ডার তাদের চলে যেতে বলে। এরপর রবিন ও তার সঙ্গীদের সঙ্গে পিন্ডারের সংঘর্ষ বাধে, যেখানে পিন্ডার তাদের পরাজিত করে। রবিন হুড তার যুদ্ধকৌশল ও দুর্বলদের রক্ষার ইচ্ছায় মুগ্ধ হয়ে তাকে তার দলে যোগ দেওয়ার প্রস্তাব দেয়। ব্যালাডের শেষে, পিন্ডার মাইকেলমাস-এর পর রবিন ও তার দলের সাথে যোগ দেওয়ার প্রতিশ্রুতি দেয়।  তথ্যসূত্র  অতিরিক্ত পাঠ "Having a Brawl – Fencing and Grudge Contests in 16th Century Rural England"  বহিঃসংযোগ  এই ব্যালাডের রেকর্ডিং ইংলিশ ব্রডসাইড ব্যালাড আর্কাইভ-এও পাওয়া যাবে। "দ্য জলি পিন্ডার অব ওয়েকফিল্ড: ভূমিকা"  বিষয়শ্রেণী:১৫৫৭-এর সৃষ্টিকর্ম বিষয়শ্রেণী:১৬শ শতাব্দীর পান্ডুলিপি বিষয়শ্রেণী:চাইল্ডের লোকগাথা বিষয়শ্রেণী:রবিন হুড ব্যালাড বিষয়শ্রেণী:রবিন হুড বিষয়শ্রেণী:গানের বছর অজানা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  —শাকিল (আলাপ · অবদান) ০৭:৪৩, ২০ অক্টোবর ২০২৩ (ইউটিসি) জিম্মি (ওয়েব ধারাবাহিক)   – (অপসারণের প্রস্তাবনা দেখুনলগ দেখুন) () উল্লেখযোগ্যতা স্পষ্ট নয়। নিবন্ধে যেসব তথ্যসূত্র আছে এবং গুগল সার্চে আরও যেসব পাওয়া যাচ্ছে কোনোটিই নিবন্ধের বিষয় কেন্দ্রীক নয়৷ অভিনেতা-অভিনেত্রীর এই ওয়েব সিরিজের মাধ্যমে ওটিটিতে অভিষেক হচ্ছে- এই নিয়েই সব রুটিন কাভারেজ।  আবার সব কিছু থেকে যা বুঝলাম তা হচ্ছে, অভিনেতা-প্রযোজক ডিপজল "জিম্মি"-কে ওয়েব সিরিজ হিসেবে তৈরি করতে শুরু করলেও পরবর্তীতে এটিতে চলচ্চিত্রে রূপান্তর করা হয়েছে এবং এটি চলচ্চিত্র হিসেবেই মুক্তি পাবে অথবা পেয়েছে। যাইহোক, এটি উল্লেখযোগ্যতার মানদণ্ড পূরণ করছে না। — হাসিব (আলাপ) ০২:২৬, ১১ অক্টোবর ২০২৩ (ইউটিসি)   মেহেদী আবেদীন ১৩:৫৫, ১৮ অক্টোবর ২০২৩ (ইউটিসি)  মো: জনি হোসেন  (আলাপ) ১৭:৩২, ১৮ অক্টোবর ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
কুষ্টিয়া রেলওয়ে স্টেশন বাংলাদেশের খুলনা বিভাগের কুষ্টিয়া জেলার একটি রেলওয়ে স্টেশন। স্টেশনটি কুষ্টিয়ার মিলপাড়ায় অবস্থিত। বর্তমানে এই স্টেশনে কোনো আন্তঃনগর ট্রেনের যাত্রাবিরতি নেই।    ইতিহাস   ১৮৬২ সালের ২৯ সেপ্টেম্বর ইস্টার্ন বেঙ্গল রেলওয়ে  কলকাতা থেকে রাণাঘাট পর্যন্ত রেলপথ উদ্বোধন করে। এই লাইনকেই বর্ধিত করে ১৫ নভেম্বর ১৮৬২ সালে দর্শনা থেকে জগতী পর্যন্ত ৫৩.১১ কিমি ব্রডগেজ (১,৬৭৬ মিমি) রেললাইন শাখা উন্মোচন করা হয়। ১৮৭১ সালের ১ জানুয়ারি কুষ্টিয়া থেকে পদ্মার পাড়ে (পদ্মা ও যমুনার সংযোগস্থল) অবস্থিত অভ্যন্তরীণ নদীবন্দর গোয়ালন্দ ঘাট  পর্যন্ত ৭৫ কিমি দীর্ঘ রেললাইন উদ্বোধন করা হয়। এসময় পোড়াদহ–গোয়ালন্দ লাইনের স্টেশন হিসেবে কুষ্টিয়া রেলওয়ে স্টেশন নির্মাণ করা হয়।   পরিষেবা   কুষ্টিয়া রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:   মধুমতি এক্সপ্রেস  টুঙ্গিপাড়া এক্সপ্রেস   সুন্দরবন এক্সপ্রেস  বেনাপোল এক্সপ্রেস  নকশীকাঁথা কমিউটার  পোড়াদহ সাটল   আরোও দেখুন    কুষ্টিয়া কোর্ট রেলওয়ে স্টেশন  গড়াই রেল সেতু   তথ্যসূত্র    বহিঃসংযোগ      বিষয়শ্রেণী:১৮৭১-এ চালু রেলওয়ে স্টেশন বিষয়শ্রেণী:১৮৭১-এ ব্রিটিশ ভারতে প্রতিষ্ঠিত বিষয়শ্রেণী:কুষ্টিয়ার রেলওয়ে স্টেশন
নকশে জাহান চত্বর ( ময়দান-ই নাগশ-ই জাহান; অনুবাদ: "বিশ্ব চত্বরের চিত্র"), যা ১৯৭৯ এর আগে সাইদ চত্বর (میدان سعید) এবং শাহ চত্বর (میدان شاه) নামেও পরিচিত ছিল। এটি ইরানের ইসফাহানের কেন্দ্রে অবস্থিত একটি বর্গক্ষেত্র। ১৫৯৮ এবং ১৬২৯ এর মধ্যে নির্মিত, এটি এখন একটি গুরুত্বপূর্ণ ঐতিহাসিক স্থান এবং ইউনেস্কোর বিশ্ব ঐতিহ্যবাহী স্থানগুলোর মধ্যে একটি। এটি  প্রশস্ত  দীর্ঘ ()। এটি শাহ চত্বর বা ইমাম চত্বর নামেও পরিচিত।Blake, Stephen P.; Half the World. The Social Architecture of Safavid Isfahan, 1590–1722, pp. 117–9. চত্বরটি সাফাবীয় যুগের ভবন দ্বারা বেষ্টিত। এই মসজিদের দক্ষিণ পাশে শাহ মসজিদ অবস্থিত। পশ্চিম দিকে আলী কাপু প্রাসাদ। এই বর্গক্ষেত্রের পূর্ব দিকে শেখ লোতফ আল্লাহ মসজিদ অবস্থিত এবং উত্তর দিকে কায়সারি গেট ইসফাহান গ্র্যান্ড বাজারের দিকে অভিমুখী। বর্তমানে শাহ মসজিদে নামাজ-ই-জুমেহ (জুমার নামাজ) অনুষ্ঠিত হয়।  চত্বরটি ইরানি ২০,০০০ রিয়াল নোটের এক পিঠে চিত্রিত করা হয়েছে।Central Bank of Iran . Banknotes & Coins: 20000 Rials . – Retrieved on 24 March 2009.   ইতিহাস  ডান|থাম্ব| চত্বরে ঘোড়া এবং বাগি   তথ্যসূত্র    বহিঃসংযোগ   গুগল ম্যাপে নকশে জাহান চত্বর  মসজিদ শেখ লোতফোল্লাহ মনুচেহর তৈয়ব পরিচালিত একটি প্রামাণ্য চলচ্চিত্র (১৫ মিনিট)  ইরানের কালচারাল হেরিটেজ অর্গানাইজেশনে ইমাম চত্বর পেজ (ফারসি ভাষায়)  নকশে জাহান চত্বর নকশ-ই জাহান চত্বর এবং আশেপাশের বিল্ডিং এর ভিডিও ডকুমেন্টারি, আসলি পিনার ট্যানের (41:45 মিনিট)  ৩৬০ ডিগ্রী ভিআর প্যানোরামা দেখুন  আরও ছবি, তিশিনেহ  রাতে মসজিদ-ই শাহ এবং নকশে জাহান চত্বরের ৩৬০ ডিগ্রি দৃশ্য  বিষয়শ্রেণী:ইরানি স্থাপত্য বিষয়শ্রেণী:ইসলামি স্থাপত্য বিষয়শ্রেণী:ইরানের বিশ্ব ঐতিহ্যবাহী স্থান বিষয়শ্রেণী:সাফাভীয় স্থাপত্য
কুল-কুলতি ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি ব্রত। গ্রামীণ বাংলার বাঙালি হিন্দুঘরের মহিলারা আশ্বিন মাসের সংক্রান্তি থেকে সারা কার্তিক মাস ধরে একমাসব্যাপী এই ব্রত পালন করেন। এটি চার বছর পরপর পালন করতে হয়। ব্রতের উদ্দেশ্য হল মৃত্যুর পর স্বর্গে  অধিষ্ঠান কামনা। ব্রতের বৈশিষ্ট্য গ্রাম-বাংলার বসতবাড়ির তুলসীতলায় এই ব্রত করা হয়। মেয়েলি ব্রত হওয়ার দরুন ব্রতপালনে কোন মন্ত্র বা পুরোহিতের প্রয়োজন হয় না।  কুল-কুলতি ব্রত পালনের প্রথম পর্যায়ে ব্রতিনীকে প্রয়োজনীয় উপকরণ অর্থাৎ প্রদীপ ও কুলপাতা সংগ্রহ করতে হয়।  দ্বিতীয় পর্যায়ে সন্ধ্যাবেলায় বসতবাড়ির তুলসীতলায় কুলপাতা পেতে হাতে করে প্রদীপটি ঘোরাতে ঘোরাতে ছড়া আবৃত্তি করা হয়: "কুল-কুলতি কুলবতী তুলসীতলায় দিয়ে মাটি আমার যেন হয় স্বর্গে বাতি।।" এভাবে প্রদীপটি তিনবার ঘুরিয়ে কুলপাতার উপর রেখে নিচের ছড়াটি বলে নমস্কার করা হয়। "হরিপ্রিয়া তুলসীদেবী করি নমস্কার অন্তিমকালে কোরো মাগো ভবনদী পার।।" বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ২৩৯  তথ্যসূত্র  বিষয়শ্রেণী:বাংলার সংস্কৃতি বিষয়শ্রেণী:বাঙালি হিন্দু বিষয়শ্রেণী:ব্রত
মোবারক হোসেন ভূঁইয়া (জন্ম ১২ ডিসেম্বর ১৯৯০) একজন অবসরপ্রাপ্ত বাংলাদেশী পেশাদার ফুটবলার যিনি সর্বশেষ শেখ রাসেল কেসি-এর হয়ে মিডফিল্ডার হিসেবে খেলে ছিলেন। তিনি ২০১০ থেকে  ২০১৩ পর্যন্ত বাংলাদেশ জাতীয় দলের হয়ে খেলেছেন।   ক্লাব ক্যারিয়ার  মোবারক অনূর্ধ্ব-১৬ জেএফএফ কাপের মাধ্যমে ফুটবলে প্রবেশ করেন, কারণ তার দল নরসিংদী চ্যাম্পিয়ন হয়। মোহামেডান এসসির হয়ে ২০১৩ সুপার কাপে তার দুর্দান্ত পারফরম্যান্সেরপরে তিনি নিজের জন্য একটি নাম তৈরি করেছিলেন। তিনি সেরা উদীয়মান খেলোয়াড় এবং টুর্নামেন্টের সবচেয়ে মূল্যবান খেলোয়াড় উভয় পুরস্কারে পুরস্কৃত হন, কারণ মোহামেডান তাদের প্রথম সুপার কাপ ট্রফি দাবি করেছিল।   আন্তর্জাতিক ক্যারিয়ার  ৩১ আগস্ট ২০১৩ মোবারক ২০১৩ সাফ চ্যাম্পিয়নশিপ ভারতের বিপক্ষে বাংলাদেশের হয়ে তার আন্তর্জাতিক অভিষেক হয়। তিনি তার দেশের হয়ে মোট ৩টি ক্যাপ অর্জন করেছেন, যার সবকটিই একই টুর্নামেন্টে এসেছে।   ব্যক্তিগত জীবন  মোবারকের বাবা আব্দুল গফুর ভূঁইয়া ৬জুলাই ২০১৮ তারিখে দীর্ঘ অসুস্থতায় মারা যান। তার গতির কারণে "স্কুটার গফুর" ডাকনাম, মোবারকের বাবাও ৭০'-এর সময় একজন বিখ্যাত ফুটবলার ছিলেন এবং পূর্ব পাকিস্তান সরকারী প্রেস, আবাহনী ক্রীড়া চক্র, ইস্ট এন্ড ক্লাব এবং রহমতগঞ্জ এমএফএস- এর মতো ক্লাবের হয়ে খেলেছিলেন।   অনার্স    সুপার কাপ:২০১৩  স্বাধীনতা কাপ: ২০১৪   স্বতন্ত্র    ২০১৩ - সুপার কাপ সবচেয়ে মূল্যবান খেলোয়াড়ের পুরস্কার।  ২০১৩ - সুপার কাপ সেরা উদীয়মান খেলোয়াড়।   তথ্যসূত্র   বিষয়শ্রেণী:নরসিংদী জেলার ব্যক্তি বিষয়শ্রেণী:শেখ রাসেল ক্রীড়া চক্রের ফুটবলার বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ব্রাদার্স ইউনিয়নের ফুটবলার বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী বিষয়শ্রেণী:দক্ষিণ এশীয় গেমসে ফুটবলে পদক বিজয়ী
আজারবাইজানি মানাতের প্রতীক/চিহ্ন হল আজারবাইজানি মানাত মুদ্রা একককে প্রকাশ করার একটি মাধ্যম (₼; ; কোড: AZN)। এর ইউনিকোড । ল্যাটিন অক্ষর ছোটহাতের "m"-এর অনুরূপ এটি।   ইতিহাস  ১৯৯১ সালে সোভিয়েত ইউনিয়নের পতন-এর পরে আজারবাইজান যখন তার স্বাধীনতা লাভ করে, তখন আজারবাইজান তার নিজস্ব জাতীয় মুদ্রা, আজারবাইজানি মানাত প্রচলন করে এবং একটি আর্থিক চিহ্নের প্রয়োজনীয়তা অবিলম্বে স্পষ্ট হয়ে ওঠে। যাইহোক, আজারবাইজান আজারবাইজানি মানাতের জন্য একটি আর্থিক চিহ্ন ডিজাইন করার সিদ্ধান্ত নেওয়ার আগে ১৫ বছর কেটে গেছিল এবং আজারবাইজান আসলে আজারবাইজান মানতের জন্য আর্থিক চিহ্ন চালু করার আগে ২২ বছর কেটে গেছিল।  নতুন আজারবাইজানীয় মানাত ব্যাঙ্কনোট এবং আজারবাইজানীয় মানাত প্রতীক, ₼, ২০০৬ সালে রবার্ট কালিনা কর্তৃক অলংকৃত করা হয়েছিল এবং ২০০৮ এবং ২০১১ এর মধ্যে যোগ করার প্রস্তাব ব্যর্থ হওয়ার পরে ২০১৩ সালে প্রতীকটি ইউনিকোডে (U+20BC) যোগ করা হয়েছিল। আজারবাইজানীয় মানাত প্রতীকের নকশাটি ইউরো চিহ্নের নকশা দ্বারা অনুপ্রাণিত হয়েছিল (€), মাইকিতা ইয়েভস্টিফেয়েভ-এর একটি প্রাথমিক প্রস্তাবের উপর ভিত্তি করে, এবং এটি ঘড়ির কাঁটার দিকে ৯০° ঘোরানো একটি একক-দণ্ড ইউরো চিহ্নের অনুরূপ। মানাত প্রতীকটি আজেরি এবং রাশিয়ান ভাষায় মূল্যের ডানদিকে প্রদর্শিত হয়।   তথ্যসূত্র    বহিঃসংযোগ   ₼ on Scriptsource.org  বিষয়শ্রেণী:মুদ্রা চিহ্ন
আর্জেন্টিনা জাতীয় মহিলা ফুটবল দল আন্তর্জাতিক মহিলাদের ফুটবলে আর্জেন্টিনার প্রতিনিধিত্ব করে। যেহেতু আর্জেন্টিনায় কোন পেশাদার লীগ নেই, তাই এ দলের প্রায় সকল সদস্য এখনো পর্যন্ত অপেশাদার খেলোয়াড় হিসেবে প্রতিযোগিতায় অংশ নিয়ে থাকে।   বিশ্বকাপ রেকর্ড  বছরফলখেলাবিজয় ড্রপরাজয়GFGA ১৯৯১অংশগ্রহণ করেনি ১৯৯৫   যোগ্যতা অর্জন করে নি ১৯৯৯ যোগ্যতা অর্জন করে নি ২০০৩গ্রুপ পর্যায়৩০০৩১১৫ ২০০৭গ্রুপ পর্যায়৩০০৩১১৮   ২০১১যোগ্যতা অর্জন করে নি ২০১৫  নির্ধারণকৃতসর্বমোট২/৭৬০০৬২৩৩   সুডামেরিকানো ফেমেনিও রেকর্ড   বছর  ফল খেলা বিজয় ড্র পরাজয় জিএফ জিএ ১৯৯১অংশগ্রহণ করেনি ১৯৯৫২য় স্থান৫৩০৩১৮১১ ১৯৯৮২য় স্থান৬৪১১১৮৯ ২০০৩২য় স্থান৫৩১১১৭৬  ২০০৬চ্যাম্পিয়ন৭৬১০২১১ ২০১০৪র্থ স্থান৭৩১৩৭৭  ২০১৪নির্ধারণকৃত       সর্বমোট৫/৭৩০১৯৭৮৮১৩৪   বর্তমান খেলোয়াড়  প্রধান কোচ: লুইস নিকোসিয়া   সাম্প্রতিক খেলা  তারিখবিরোধী দলফলগোলপ্রতিযোগিতাজুন ৩, ২০০৮ লং বিচ স্টেটড্র১–১আন্তর্জাতিক প্রীতিখেলাজুন ৫, ২০০৮ লং বিচ স্টেটবি৩–০আন্তর্জাতিক প্রীতিখেলাজুন ১৪, ২০০৮প০–৫পিস কুইন কাপজুন ১৬, ২০০৮প০–১পিস কুইন কাপজুন ১৮, ২০০৮প০–২পিস কুইন কাপআগস্ট ৬, ২০০৮প১–২২০০৮ সামার অলিম্পিক গেমসআগস্ট ৯, ২০০৮প০–১২০০৮ সামার অলিম্পিক গেমসআগস্ট ১২, ২০০৮প০–২২০০৮ সামার অলিম্পিক গেমসনভেম্বর ৪, ২০১০বি৩–০সুডামেরিকানো ফেমেনিওনভেম্বর ৬, ২০১০বি২–১সুডামেরিকানো ফেমেনিওনভেম্বর ৮, ২০১০বি২–০সুডামেরিকানো ফেমেনিওনভেম্বর ১২, ২০১০প০–১সুডামেরিকানো ফেমেনিওনভেম্বর ১৭, ২০১০প০–৪সুডামেরিকানো ফেমেনিওনভেম্বর ১৯, ২০১০ড্র০–০সুডামেরিকানো ফেমেনিওনভেম্বর ২১, ২০১০প০–১সুডামেরিকানো ফেমেনিওসেপ্টেম্বর ৭, ২০১১প০–৩প্রীতিখেলাসেপ্টেম্বর ২১, ২০১১ড্র১–১প্রীতিখেলাঅক্টোবর ১৮, ২০১১প০–২২০১১ প্যান আমেরিকান গেমসঅক্টোবর ২০, ২০১১প০–১২০১১ প্যান আমেরিকান গেমসঅক্টোবর ২২, ২০১১ড্র৩–৩২০১১ প্যান আমেরিকান গেমসমার্চ ৮, ২০১৪প০–১২০১৪ দক্ষিণ আমেরিকান গেমসমার্চ ১০, ২০১৪বি৪–০২০১৪ দক্ষিণ আমেরিকান গেমসমার্চ ১৪, ২০১৪ড্র০-০ (৫-৩ PSO)২০১৪ দক্ষিণ আমেরিকান গেমসমার্চ ১৬, ২০১৪বি২-১২০১৪ দক্ষিণ আমেরিকান গেমস   আরও দেখুন   আর্জেন্টিনা জাতীয় ফুটবল দল  আর্জেন্টিনা ও ব্রাজিল ফুটবল দ্বন্দ্ব্ব   তথ্যসূত্র    বহিঃসংযোগ   অফিসিয়াল ওয়েবসাইট  ফিফা.কম   বিষয়শ্রেণী:দক্ষিণ আমেরিকান মহিলাদের জাতীয় অ্যাসোসিয়েশন ফুটবল দল বিষয়শ্রেণী:আর্জেন্টিনা জাতীয় ফুটবল দল বিষয়শ্রেণী:আর্জেন্টিনার ফুটবল দল বিষয়শ্রেণী:আর্জেন্টিনার জাতীয় মহিলা ক্রীড়া দল বিষয়শ্রেণী:আর্জেন্টিনায় মহিলাদের ফুটবল
ইস্টার্ন বেঙ্গল রেলওয়ে (পূর্ণনাম: ইস্টার্ন বেঙ্গল রেলওয়ে কোম্পানি, সংক্ষেপে ইবিআর) ছিল ব্রিটিশ ভারতের প্রথমভাগের একটি রেল কোম্পানি। এটি ১৮৫৭ থেকে ১৯৪২ সাল অবধি বঙ্গ ও অসমে রেলসেবা প্রদান করত।   ইতিহাস  প্রশাসনিক, সামরিক ও ব্রিটিশ বাণিজ্যের প্রসারের জন্য ব্রিটিশরা ভারতে রেলসেবা প্রচলন করেছিল। ১৮৫৭ সালে লন্ডনে ইস্টার্ন বেঙ্গল রেলওয়ে কোম্পানী গঠন করা হয়। প্রায় একই সময়ে অন্য দুটি কোম্পানী- ইস্ট ইন্ডিয়া রেলওয়ে কোম্পানি ও গ্রেট ইণ্ডিয়ান পেনিনসুলার কোম্পানী ইস্ট ইণ্ডিয়ার সাথে ক্রমে হাওড়া থেকে রাণীগঞ্জ অবধি ও মুম্বাই থেকে কল্যাণ অবধি পরীক্ষামূলক রেলপথ বানানোর চুক্তিপত্র করেছিল।  ১৮৫৮র ৩০ জুলাইতে ইস্ট বেঙ্গল রেলওয়ে ইস্ট ইন্ডিয়া রেলওয়ে কোম্পানির সাথে কলকাতার হুগলী নদীর পূর্বপার থেকে (বর্তমানে শিয়ালদহ স্টেশন) রাণাঘাট, দর্শনা, পোড়াদহ হয়ে পদ্মার উপনদী গড়াই নদীর পারে অবস্থিত কুষ্টিয়া অবধি (বর্তমান বাংলাদেশএ) একটি রেলপথ বানাতে চুক্তিবদ্ধ হয়। প্রস্তাবিত রেলপথটির দৈর্ঘ্য ছিল ১১০ মাইল ও সম্ভাব্য খরচ প্রায় ১ মিলিয়ন পাউণ্ড স্টার্লিং বলে নির্দ্ধারণ করা হয়েছিল। কলকাতা থেকে চম্পাহাটি অবধি প্রথম অংশ রেলপথ ১৮৬২ সালের জানুয়ারীতে সমাপ্ত হয়। ১৮৬২র নভেম্বর মাসে রেলপথটি উন্মুক্ত করা হয়। ১৮৬৪তে আধা কি.মি.র একটি ছোট শাখা রেলপথ কুষ্টিয়ার থেকে গরাই নদীর বন্দর অবধি নির্মাণ করা হয়। ১৮৬৫তে কুষ্টিয়ার থেকে গঙ্গা ও ব্রহ্মপুত্রের সংগমস্থলে অবস্থিত গোয়ালন্দ ঘাট অবধি রেলপথ সম্প্রসারণ করার সিদ্ধান্ত নেওয়া হয়। ১৮৭০র ৩১ ডিসেম্বরে ভাইসরয় লর্ড মেয়ো এই রেলপথের উদ্বাধন করেন। ১৯০২এ এটিকে অসমএর ধুবড়ী অবধি সম্প্রসারণ করা হয়।  ১৮৭৪র থেকে ১৮৭৯র ভিতর "নর্থ বেঙ্গল স্টেট রেলওয়ে" পদ্মা নদীর উত্তরপারে অবস্থিত চারাঘাটের থেকে সান্তাহার, পার্বতীপুর হয়ে চিলাহাটী অবধি একটি ২৫০ কি.মি. দীর্ঘ মিটারগেজ রেলপথ নির্মাণ করে ও ১৮৮১তে এটিকে শিলিগুড়ি অবধি সম্প্রসারণ করা হয়। পার্বতীপুর থেকে দুটি শাখাপথ নির্মাণ করা হয় - একটি পূর্বে কাউনিয়া অবধি ও অন্যটি পশ্চিমে দিনাজপুর অবধি। একসময় কলকাতা থেকে কুষ্টিয়া অবধি নির্মাণ করা ব্রজগেজ রেলপথটি পোড়াদহ স্টেশন থেকে পদ্মার দক্ষিণপারের দামুকদিয়া ঘাট অবধি সম্প্রসারণ করা হয় । দামুকদিয়া ঘাট ও সারাঘাটের মাঝে যাত্রীসাধারণের পদ্মা নদী পার হওয়ার জন্য রেলবিভাগ নিজ ফেরীর ব্যবস্থা করেছিল।   তথ্যসূত্র   বিষয়শ্রেণী:অসমের রেল পরিবহন বিষয়শ্রেণী:পশ্চিমবঙ্গের রেল পরিবহন বিষয়শ্রেণী:ভারতের অবলুপ্ত রেল সংস্থা বিষয়শ্রেণী:বাংলাদেশের বিলুপ্ত রেল কোম্পানি বিষয়শ্রেণী:পশ্চিমবঙ্গের ইতিহাস বিষয়শ্রেণী:১৮৫৭-এ ভারতে প্রতিষ্ঠিত বিষয়শ্রেণী:আসামের রেল পরিবহন ব্যবস্থা বিষয়শ্রেণী:বেঙ্গল প্রেসিডেন্সি বিষয়শ্রেণী:১৮৫৭-এ প্রতিষ্ঠিত ভারতীয় কোম্পানি
বারৈয়াঢালা রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার সীতাকুন্ড উপজেলায় অবস্থিত একটি রেলওয়ে স্টেশন।  ইতিহাস ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে বারৈয়াঢালা রেলওয়ে স্টেশন তৈরি করা হয়।  পরিষেবা বারৈয়াঢালা রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: সূবর্ণ এক্সপ্রেস পাহাড়িকা এক্সপ্রেস মহানগর প্রভাতী\গোধুলী এক্সপ্রেস উদয়ন এক্সপ্রেস মেঘনা এক্সপ্রেস মহানগর এক্সপ্রেস তূর্ণা এক্সপ্রেস বিজয় এক্সপ্রেস সোনার বাংলা এক্সপ্রেস ময়মনসিংহ এক্সপ্রেস কর্ণফুলী এক্সপ্রেস ঢাকা\চট্টগ্রাম মেইল সাগরিকা এক্সপ্রেস  চট্টলা এক্সপ্রেস লাকসাম কমিউটার জালালাবাদ এক্সপ্রেস ও লোকাল ট্রেন।  তথ্যসূত্র  বিষয়শ্রেণী:চট্টগ্রাম জেলার রেলওয়ে স্টেশন
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ --Aftab1995 (আলাপ) ১৩:০৪, ৪ আগস্ট ২০১৪ (ইউটিসি) সমসাময়িক ঘটনাসমূহ/২০০৬   – (অপসারণের প্রস্তাবনা দেখুনলগ দেখুন) () বিভ্রান্তিকর ও তথ্যসূত্র বিহীন Ibrahim Husain Meraj (আলাপ) ১০:৫৭, ১৬ জুলাই ২০১৪ (ইউটিসি)  -- অপ্রয়োজনীয় নিবন্ধ, অপসারণযোগ্য -- বোধিসত্ত্ব (আলাপ) ১৩:২৪, ১৬ জুলাই ২০১৪ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ১৬:১৫, ১১ জুন ২০২১ (ইউটিসি) শিবলী রুবাইয়াত উল ইসলাম   – (অপসারণের প্রস্তাবনা দেখুনলগ দেখুন) () নীতিমালা অনুসারে উল্লেখযোগ্য ব্যক্তি নন। অপসারণ করা হোক   —শাকিল  হোসেন আলাপ ১০:৪৭, ২০ মে ২০২১ (ইউটিসি)  নিবন্ধটি আমি ইংরেজি থেকে অনুবাদ করে তৈরি করেছি। এটি শুধু অনুবাদ করা হয়েছে, কোনো পরিমার্জন বা সংশোধন এখনো করা হয় নাই। যদি নিবন্ধটি নীতিমালা অনুসারে অপসারণযোগ্য হয় তবে অপসারণ করে দিবেন। আর যদি পরিমার্জন বা সংশোধন করে রাখা যায় তবে জানাবেন। তবে সেটা করে দিবো। ধন্যবাদ। রুবেল শেখ (আলাপ) ১১:৪৬, ২০ মে ২০২১ (ইউটিসি) নিবন্ধের ব্যক্তিই উল্লেখযোগ্য নন কারণ বাংলাদেশ সিকিওরিটিজ অ্যান্ড এক্সচেঞ্জ কমিশনের চেয়ারম্যান হিসেবে তিনি সয়ংক্রিয়ভাবে উল্লেখযোগ্য হবেন না  —শাকিল  হোসেন আলাপ ১১:৫৭, ২০ মে ২০২১ (ইউটিসি) নিবন্ধের বেক্তি  শুধুমাত্র বাংলাদেশ সিকিওরিটিজ অ্যান্ড এক্সচেঞ্জ কমিশনের চেয়ারম্যান হিসেবে নয় বরং ঢাকা বিশ্ববিদ্যালয়ের একজন অধ্যাপক ও ব্যবসায় শিক্ষা অনুষদের ৪ বার সফলভাবে দায়িত্ত্ব পালন করা সাবেক ডিন, বাংলাদেশের জাতীয় পাঠ্যক্রম এবং পাঠ্যপুস্তক বোর্ড কর্তৃক প্রকাশিত মাধ্যমিক শিক্ষার্থীদের জন্য ফিনান্স অ্যান্ড ব্যাংকিং পাঠ্য বই ও স্নাতক স্তরের শিক্ষার্থীদের জন্য "ই-ব্যাংকিং এবং ই-কমার্স" এবং "ইনস্যুরেন্সের ফান্ডামেন্টালস" নামক বহুল আলোচিত ও ব্যবহৃত দুটি বইয়ের লেখক হিসেবে উল্লেখযোগ্য বলে আমি মনে করি। এছাড়া, তিনি রাষ্ট্রায়ত্ত সাধারণ বীমা কর্পোরেশনের সাবেক চেয়ারম্যান এর দায়িত্ব পালন করেন। -- রুবেল শেখ (আলাপ) ১৭:২৯, ২৩ মে ২০২১ (ইউটিসি) উইকিপিডিয়া:উল্লেখযোগ্যতা (উচ্চশিক্ষায়তনিক ব্যক্তিত্ব) অনুসারে সাধারণভাবে কোন বিশ্ববিদ্যালয়ের ডিন কিংবা অধ্যাপক উল্লেখযোগ্য নন। মাধ্যমিক স্তরের কোনো বইয়ের লেখক কোন নীতিমালা অনুসারে উল্লেখযোগ্য হবেন তা অনুগ্ৰহ পূর্বক উল্লেখ করুন  —শাকিল  হোসেন আলাপ ০৩:৫২, ২৬ মে ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।